Du Plessis en haar dogter, Franja, het die melodie en koor van die liedjie geskryf. Snotkop het sy eie stempel op die liedjie afgedruk deur ŉ paar verse te skryf.
As jy nog jonk van gees is en van harde laatnagpartytjies hou, is hierdie album vir jou. Snotkop hou die vloei van die album besonders goed met die partytjietema en wyk nie daarvan af nie. Die liedjies wat mooi rym en maklik saamsing, handel oor meisies, vinnige motors, harde partytjies en lekker tye saam met vriende.